b'\n_START_ARTICLE_\nKraljevo mad\xc5\xbearsko domobranstvo\n_START_SECTION_\nZgodovina\n_START_PARAGRAPH_\nDomobranstvo je bilo ustanovljeno 5. decembra 1868 z ukazom cesarja Franc Jo\xc5\xbeefa. Na dan ustanovitve Kraljevega mad\xc5\xbearskega domobranstva je bilo z odlokom hrva\xc5\xa1kega sabora ustanovljeno tudi Kraljevo hrva\xc5\xa1ko domobranstvo, ki je bilo podrejeno mad\xc5\xbearskemu domobranstvu._NEWLINE_Domobranstvo je bilo finan\xc4\x8dno dobro podprto s strani parlamenta v Budimpe\xc5\xa1ti. Leta 1873 je imelo \xc5\xbee ve\xc4\x8d kot 2.800 \xc4\x8dastnikov in 158.000 vojakov, ki so bili organizirani v 68 bataljonih in 58 eskadronov. Leta 1872 je Voja\xc5\xa1ka akademija Ludovica uradno pri\xc4\x8dela usposabljati \xc4\x8dastni\xc5\xa1ke kadete in nato \xc5\xa1e \xc5\xa1tabne \xc4\x8dastnike. Domobranstvo je bilo teritorialno razdeljeno na sedem voja\xc5\xa1kih okro\xc5\xbeij, pri \xc4\x8demer je vsako voja\xc5\xa1ko okro\xc5\xbeje ustanovilo lastno divizijo. Sprva artilerija ni bila dovoljena, a so Mad\xc5\xbeari v 70. letih 19. stoletja ustanovili baterije mitraljezov Gatlingov._NEWLINE_Zaradi mad\xc5\xbearskih pritiskov je cesar leta 1906 popustil in je dovolil raz\xc5\xa1iritev mad\xc5\xbearskega domobranstva, kot tudi ustanovitev artilerijskih enot; s tem je Kraljevo mad\xc5\xbearsko domobranstvo pri\xc4\x8delo pridobivati strukturo polne mad\xc5\xbearske oboro\xc5\xbeene sile.'